Også blant resten av befolkningen går ledigheten ned, fra 2,2 til 1,9 prosent. Østfold har høyest ledighet blant innvandrere med 9,8 prosent av arbeidsstyrken, mens Rogaland og Troms har lavest ledighet blant innvandrere med rundt 5 prosent i hvert fylke. I alt var det i mai 2011 20.223 arbeidsledige innvandrere, en nedgang på 432 sammenlignet med mai i fjor. Som innvandrere regnes personer som er født i utlandet av utenlandskfødte foreldre, og som er registrert bosatt i Norge av Folkeregisteret.